|

52010PC0693

Propunere de REGULAMENT (UE) Nr. [..]/2011 AL CONSILIULUI de stabilire, pentru 2011, a posibilităților de pescuit pentru anumite resurse halieutice aplicabile în Marea Neagră  /* COM/2010/0693 final - NLE 2010/0336 */

	[pic] | COMISIA EUROPEANĂ |Bruxelles, 25.11.2010COM(2010) 693 final2010/0336 (NLE)Propunere deREGULAMENT (UE) Nr. [..]/2011 AL CONSILIULUIde stabilire, pentru 2011, a posibilităților de pescuit pentru anumite resurse halieutice aplicabile în Marea Neagră  EXPUNERE DE MOTIVECONTEXTUL PROPUNERII110-  Motivele și obiectivele propuneriiÎn conformitate cu Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (PCP), PCP are scopul de a garanta exploatarea resurselor acvatice vii în condiții economice, ecologice și sociale sustenabile. Un instrument important în acest sens îl constituie stabilirea anuală a posibilităților de pescuit sub forma capturilor totale admisibile ( total allowable catches – TAC), a cotelor și a limitelor efortului de pescuit.Obiectivul prezentei propuneri este de a stabili, pentru 2011, posibilitățile de pescuit pentru statele membre, pentru cele mai importante resurse halieutice din punct de vedere comercial din Marea Neagră.-  Contextul generalContextul propunerii este prezentat în Comunicarea Comisiei referitoare la consultarea privind posibilitățile de pescuit pentru 2011 [COM(2010)241final].Avizele științifice privind posibilitățile de pescuit în Marea Neagră în 2011 vor fi furnizate de Comitetul științific, tehnic și economic pentru pescuit (CSTEP) în noiembrie 2010.Propunerea conține un articol cu relevanță pentru gestionarea activităților de pescuit în Marea Neagră în 2011, care stabilește capturile totale admisibile (TAC) și cotele.-  Dispoziții în vigoare în domeniul vizat de prezenta propunerePosibilitățile de pescuit și modalitatea de alocare a acestora către statele membre se reglementează anual. Cel mai recent act legislativ este Regulamentul (CE) nr. 1287/2009 al Consiliului din 27 noiembrie 2009 de stabilire a posibilităților de pescuit și a condițiilor aferente pentru anumite resurse halieutice aplicabile în Marea Neagră pentru 2010.-  Coerența cu alte politici și obiective ale UniuniiMăsurile propuse sunt conforme cu obiectivele și normele politicii comune în domeniul pescuitului și cu politica de dezvoltare durabilă a Uniunii.CONSULTAREA PăRțILOR INTERESATE șI EVALUAREA IMPACTULUI-  Obținerea și utilizarea expertizeiPrincipalele (principalii) organizații (experți) consultate (consultați)Organismul științific consultat este Comitetul științific, tehnic și economic pentru pescuit (CSTEP).În fiecare an, Uniunea solicită avize științifice din partea CSTEP în legătură cu situația resurselor halieutice importante. Se așteaptă ca aceste avize să acopere toate resursele halieutice din Marea Neagră pentru care sunt propuse TAC.-  Consultarea părților interesatePărţile interesate au fost consultate prin intermediul Comunicării Comisiei intitulate „Consultarea privind posibilităţile de pescuit pentru 2011”. Fundamentele ştiinţifice ale propunerii vor fi furnizate de CSTEP.-  Evaluarea impactuluiÎn așteptarea avizului științific, măsurile propuse ar putea avea drept rezultat, în cazul în care măsurile sunt implementate, modificarea posibilităților de pescuit în Marea Neagră pentru navele UE în ceea ce privește volumul capturilor.Propunerea nu reflectă numai preocupările pe termen scurt, ci face parte dintr-o abordare pe termen lung, care urmărește adaptarea treptată a pescuitului la niveluri sustenabile pe termen lung.Este posibil deci ca abordarea adoptată în propunere să determine o reducere a posibilităților de pescuit pe termen mediu și lung, dar să aibă ca rezultat obținerea de cote stabile sau în creștere pe termen lung. Se așteaptă ca, pe termen lung, abordarea să aibă drept efect un impact redus asupra mediului ca urmare a adaptării activităţilor de pescuit şi a debarcărilor stabile sau în creștere. Pe termen lung, sustenabilitatea activităților de pescuit va crește.ELEMENTELE JURIDICE ALE PROPUNERII-  Rezumatul acțiunii propusePropunerea stabilește limitele capturilor aplicabile activităților de pescuit în UE, precum și activităților de pescuit internaționale la care participă nave din UE, în scopul realizării obiectivului politicii comune în domeniul pescuitului de garantare a unor niveluri ale activităților de pescuit care să fie sustenabile din punct de vedere biologic, economic și social.-  Temeiul juridicArticolul 43 alineatul (3) din Tratatul privind funcționarea Uniunii Europene.-  Principiul subsidiaritățiiPropunerea este de competența exclusivă a Uniunii, în conformitate cu articolul 3 alineatul (1) litera (d) din Tratatul privind funcționarea Uniunii Europene. În consecință, principiul subsidiarității nu se aplică.-  Principiul proporționalitățiiPropunerea respectă principiul proporționalității din motivul prezentat în cele ce urmează.Politica comună în domeniul pescuitului este o politică comună. În conformitate cu articolul 43 alineatul (3) din TFUE, Consiliului îi revine obligația de a adopta măsuri în ceea ce privește stabilirea și alocarea posibilităților de pescuit.Prezentul regulament al Consiliului alocă posibilități de pescuit statelor membre. În conformitate cu articolul 20 alineatul (3) din Regulamentul nr. 2371/2002, statele membre au libertatea de a aloca aceste posibilități, după cum consideră adecvat, între regiuni și operatori. Prin urmare, statele membre au o mare libertate de manevră în luarea deciziilor privind modelul economic/social pe care îl aleg pentru exploatarea posibilităților de pescuit care le sunt alocate.Propunerea nu are implicații financiare noi pentru statele membre. Prezentul regulament este adoptat anual de Consiliu, iar mijloacele publice și private de punere în aplicare a acestuia există deja.-  Alegerea instrumentelorInstrumente propuse: regulament.Prezentul document este o propunere privind gestionarea activităților de pescuit în temeiul articolului 43 alineatul (3) din TFUE și în conformitate cu articolul 20 din Regulamentul (CE) nr. 2371/2002 al Consiliului.IMPLICAțII BUGETAREPropunerea nu are implicații asupra bugetului UE.INFORMAțII SUPLIMENTARE-  SimplificarePropunerea nu are implicații în ceea ce privește simplificarea.-  Clauza de reexaminare/revizuire/încetarea de drept a efectelor juridiceÎntrucât propunerea se referă la un regulament anual pentru anul 2011, ea nu conține o clauză de revizuire.-  Explicarea detaliată a propuneriiPropunerea stabilește posibilitățile de pescuit ale statelor membre pentru anumite resurse halieutice sau grupe de resurse halieutice din Marea Neagră pentru 2011.Avizul ştiinţific va fi disponibil doar în luna noiembrie. În acest interval, TAC-urile sunt oferite pro memoriam . După primirea avizului științific, în propunere vor fi introduse cifre în conformitate cu acest aviz.Capturile totale admisibile și cotele alocate statelor membre vor fi specificate în anexă.2010/0336 (NLE)Propunere deREGULAMENT (UE) Nr. [..]/2011 AL CONSILIULUIde stabilire, pentru 2011, a posibilităților de pescuit pentru anumite resurse halieutice aplicabile în Marea NeagrăCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 43 alineatul (3),având în vedere propunerea Comisiei,întrucât:1.  În conformitate cu articolul 43 alineatul (3) din tratat, Consiliul, la propunerea Comisiei, adoptă măsuri de stabilire și alocare a posibilităților de pescuit.2.  Regulamentul (CE) nr. 2371/2002 privind conservarea și exploatarea durabilă a resurselor piscicole în conformitate cu politica comună în domeniul pescuitului[1] prevede ca măsurile de reglementare a accesului la ape și resurse și exercitarea sustenabilă a activităților de pescuit să se stabilească ținând seama de avizele științifice disponibile și, în special, de raportul elaborat de Comitetul științific, tehnic și economic pentru pescuit (CSTEP).3.  Este de datoria Consiliului să adopte măsuri privind stabilirea şi alocarea posibilităţilor de pescuit pe zonă de pescuit sau grup de zone de pescuit, inclusiv a anumitor condiţii legate funcţional de acestea, atunci când este cazul. Posibilitățile de pescuit trebuie distribuite între statele membre într-un mod care să asigure fiecărui stat membru o anumită stabilitate a activităților de pescuit pentru fiecare resursă halieutică sau zonă de pescuit și care să țină cont în mod adecvat de obiectivele politicii comune în domeniul pescuitului, stabilite în Regulamentul (CE) nr. 2371/2002.4.  Este necesar ca TAC-urile să fie stabilite pe baza avizelor științifice disponibile, ținând seama de aspectele biologice și socio-economice și asigurând totodată un tratament echitabil pentru toate sectoarele de pescuit, precum și pe baza opiniilor exprimate cu ocazia consultării părților interesate.5.  Utilizarea posibilităților de pescuit prevăzute în prezentul regulament se face în condițiile prevăzute de Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului[2], în special de articolele 33 și 34 referitoare la înregistrarea capturilor și a efortului de pescuit și la transmiterea datelor privind epuizarea posibilităților de pescuit. Prin urmare, este necesar să se precizeze codurile pe care statele membre trebuie să le utilizeze atunci când transmit Comisiei datele privind debarcările de stocuri care fac obiectul prezentului regulament.6.  În conformitate cu articolul 2 din Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit[3], trebuie identificate stocurile care fac obiectul diferitelor măsuri prevăzute de acest regulament.7.  Pentru a asigura pescarilor din UE mijloace suficiente de subzistență, este important ca aceste zone de pescuit să se deschidă la 1 ianuarie 2011.ADOPTĂ PREZENTUL REGULAMENT:CAPITOLUL I Domeniu de aplicare și definițiiArticolul 1 ObiectPrezentul regulament stabilește, pentru 2011, posibilitățile de pescuit pentru anumite resurse halieutice aplicabile în Marea Neagră.Articolul 2 Domeniu de aplicarePrezentul regulament se aplică navelor de pescuit din UE care își desfășoară activitatea în Marea Neagră.Articolul 3 DefinițiiÎn sensul prezentului regulament, se aplică următoarele definiții:(a) "CGPM" înseamnă Comisia generală pentru pescuit în Marea Mediterană;(b) „Marea Neagră” înseamnă subzona geografică CGPM așa cum este definită în Rezoluția CGPM/33/2009/2;(c) „navă din UE” înseamnă o navă de pescuit care arborează pavilionul unui stat membru și care este înmatriculată în Uniunea Europeană;(d) „captură totală admisibilă ( total allowable catch - TAC)” înseamnă cantitatea care poate fi pescuită anual din fiecare resursă halieutică;(e) „cotă” înseamnă o proporție din TAC alocată Uniunii, unui stat membru sau unei țări terțe.CAPITOLUL IIPosibilități de pescuitArticolul 4 Capturi totale admisibile și alocăriCapturile totale admisibile, alocarea acestora către statele membre și, după caz, condițiile legate funcțional de acestea sunt stabilite în anexă.Articolul 5 Dispoziții speciale privind alocărileAlocarea posibilităților de pescuit către statele membre stabilită în prezentul regulament nu aduce atingere:(a) schimburilor efectuate în conformitate cu articolul 20 alineatul (5) din Regulamentul (CE) nr. 2371/2002;(b) realocărilor efectuate în conformitate cu articolul 37 din Regulamentul (CE) nr. 1224/2009;(c) debarcărilor suplimentare permise în conformitate cu articolul 3 din Regulamentul (CE) nr. 847/96;(d) cantităților reținute în conformitate cu articolul 4 din Regulamentul (CE) nr. 847/96;(e) deducerilor efectuate în conformitate cu articolele 37, 105, și 107 din Regulamentul (CE) nr. 1224/2009.Articolul 6 Condiții referitoare la debarcarea capturilor și a capturilor secundarePeștii din rezervele pentru care sunt stabilite limite ale capturilor sunt reținuți la bord sau debarcați numai în cazul în care:(a) capturile au fost efectuate de nave ale unui stat membru care deține o cotă, iar această cotă nu este epuizată; sau(b) capturile constau într-o fracțiune a unei cote a Uniunii care nu a fost alocată în cote statelor membre, iar această cotă a Uniunii nu a fost epuizată.CAPITOLUL IIIDispoziții finaleArticolul 7 Transmiterea datelorAtunci când, în conformitate cu articolele 33 și 34 din Regulamentul (CE) nr. 1224/2009, statele membre transmit Comisiei date privind cantitățile debarcate din fiecare stoc, acestea utilizează codurile stocurilor prevăzute în anexa I la prezentul regulament.Articolul 8 Intrare în vigoarePrezentul regulament intră în vigoare în ziua următoare datei publicării în Jurnalul Oficial al Uniunii Europene .Regulamentul se aplică de la 1 ianuarie 2011.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședintele ANEXĂLimite ale capturilor aplicabile navelor din UE în zonele în care există capturi totale admisibile stabilite în funcție de specie și de zonăTabele următoare stabilesc capturile totale admisibile și cotele (în tone de greutate în viu) în funcție de resursa halieutică și de condițiile legate funcțional de aceasta, după caz.Resursele halieutice se enumeră în ordinea alfabetică a denumirilor speciilor în limba latină. În scopul aplicării prezentului regulament, următorul tabel de corespondență indică denumirile în limba latină și denumirile comune:Denumire științifică | Cod Alpha-3 | Denumire comună |Psetta maxima | TUR | Calcan |Sprattus sprattus | SPR | Șprot |Specia: | Calcan-mare | Zona: | Marea Neagră |Psetta maxima | TUR/F3742C. |Bulgaria | pm | (1)(2)(3) (4) | TAC de precauție. Nu se aplică articolul 3 din Regulamentul (CE) nr. 847/96. Nu se aplică articolul 4 din Regulamentul (CE) nr. 847/96. |România | pm | (1)(2)(3) (4) |UE | pm | (1)(2)(3) (4) |TAC | Nu se aplică |_________ |(1) Sub rezerva următoarelor condiții: pescuitul nu este autorizat înaintea datei de 15 februarie 2011. Orice captură secundară realizată într-o altă zonă de pescuit înaintea datei de 15 februarie 2011 este debarcată și scăzută din cota aplicabilă. (2) Sub rezerva următoarelor condiții: nu se permit activități de pescuit în intervalul 15 aprilie – 15 iunie. (3) Sub rezerva următoarelor condiții: dimensiunea legală minimă autorizată a ochiurilor de plasă în cazul plaselor de fund utilizate la pescuitul de calcan este de 400 mm. (4) Sub rezerva următoarelor condiții: dimensiunea minimă de debarcare este de 45 cm, măsurată în conformitate cu articolul 18 din Regulamentul (CE) nr. 850/98. Toate capturile a căror dimensiune este mai mare sau egală cu dimensiunea minimă de debarcare trebuie să fie debarcate şi scăzute din cotele aplicabile. |Specia: | Șprot | Zona: | Marea Neagră |Sprattus sprattus | SPR/F3742C |Bulgaria | pm | TAC de precauție Nu se aplică articolul 3 din Regulamentul (CE) nr. 847/96. Nu se aplică articolul 4 din Regulamentul (CE) nr. 847/96. |România | pm |UE | pm |TAC | Nu se aplică |_________ |[1] JO L 358, 31.12.2002, p. 59.[2] JO L 343, 22.12.2009, p. 1.[3] JO L 115, 9.5.1996, p. 3.


title: Propunere de regulament al Consiliului de modificare a Regulamentului de punere în aplicare (UE) nr. 1202/2009 al Consiliului din 7 decembrie 2009 de instituire a unei taxe antidumping definitive la importurile de alcool furfurilic originare din Republica Populara Chineza declan?ate în urma unei reexaminari privind un nou exportator în temeiul articolului 11 alineatul (4) din Regulamentul (CE) nr. 1225/2009

text:
Anunţ juridic important

|

52010PC0048

Propunere de regulament al Consiliului de modificare a Regulamentului de punere în aplicare (UE) nr. 1202/2009 al Consiliului din 7 decembrie 2009 de instituire a unei taxe antidumping definitive la importurile de alcool furfurilic originare din Republica Populară Chineză declanșate în urma unei reexaminări privind un „nou exportator” în temeiul articolului 11 alineatul (4) din Regulamentul (CE) nr. 1225/2009  /* COM/2010/0048 final - NLE 2010/0033 */

	[pic] | COMISIA EUROPEANĂ |Bruxelles, 9.2.2010COM(2010) 48 final2010/0033 (NLE)Propunere deREGULAMENT AL CONSILIULUIde modificare a Regulamentului de punere în aplicare (UE) nr. 1202/2009 al Consiliului din 7 decembrie 2009 de instituire a unei taxe antidumping definitive la importurile de alcool furfurilic originare din Republica Populară Chineză declanșate în urma unei reexaminări privind un „nou exportator” în temeiul articolului 11 alineatul (4) din Regulamentul (CE) nr. 1225/2009EXPUNERE DE MOTIVE1. CONTEXTUL PROPUNERII |Motivele și obiectivele propunerii Prezenta propunere se referă la aplicarea Regulamentului (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene („regulamentul de bază”) în cadrul procedurii privind importurile de alcool furfurilic originare din Republica Populară Chineză declanșate în urma unei reexaminări privind un „nou exportator”. |Contextul general Prezenta propunere se înscrie în contextul punerii în aplicare a regulamentului de bază și este rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază. |Dispoziții în vigoare în domeniul propunerii Regulamentul (UE) nr. 1202/2009 al Consiliului privind extinderea cu o perioadă suplimentară de doi ani a măsurilor antidumping aplicabile importurilor de alcool furfurilic din Republica Populară Chineză instituite prin Regulamentul (CE) nr. 1905/2003. |Coerența cu alte politici și obiective ale Uniunii Nu se aplică. |2. CONSULTAREA PĂRȚILOR INTERESATE ȘI EVALUAREA IMPACTULUI |Consultarea părților interesate |Părțile interesate vizate de procedură au avut deja posibilitatea să-și apere interesele în timpul anchetei, în conformitate cu dispozițiile din regulamentul de bază. |Obținerea și utilizarea expertizei |Nu a fost necesar să se recurgă la expertiză externă. |Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar include o listă exhaustivă a condițiilor care trebuie evaluate. |3. ELEMENTELE JURIDICE ALE PROPUNERII |Rezumatul acțiunii propuse La data de 17 iunie 2009, Comisia a inițiat o reexaminare privind un „nou exportator” a Regulamentului (CE) nr. 1905/2003 de instituire a unor măsuri antidumping vizând importurile de alcool furfurilic originare din Republica Populară Chineză („RPC”). Propunerea anexată de regulament al Consiliului se bazează pe constatări definitive vizând dumpingul, care au arătat că tratamentul de societate care funcționează în condițiile unei economii de piață (TEP) ar trebui aplicat solicitantului și că acesta a practicat dumping. În consecință, taxa antidumping vizând importurile de alcool furfurilic provenind de la solicitant se stabilește la valoarea de 142 EUR per tonă, corespunzând unei marje de dumping de 14,87%. Prin urmare, se propune adoptarea de către Consiliu a propunerii de regulament anexate, care ar trebui publicată cel mai târziu la 15 martie 2010. |Temeiul juridic Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene. |Principiul subsidiarității Propunerea intră sub incidența competenței exclusive a Uniunii. În consecință, principiul subsidiarității nu se aplică. |Principiul proporționalității Propunerea respectă principiul proporționalității din următoarele motive: |Tipul acțiunii este descris în regulamentul de bază menționat anterior și exclude luarea de decizii la nivel național. |Indicațiile privind modul în care sarcinile financiară și administrativă care revin Uniunii, guvernelor naționale, autorităților regionale și locale, operatorilor economici și cetățenilor sunt minimizate și proporționale cu obiectivul propunerii nu se aplică. |Alegerea instrumentelor |Instrument propus: regulament. |Alte instrumente nu ar fi adecvate din următorul motiv: Alte mijloace nu ar fi adecvate deoarece regulamentul de bază nu prevede opțiuni alternative. |IMPLICAȚII BUGETARE Propunerea nu are nicio implicație pentru bugetul Uniunii. |2010/0033 (NLE)Propunere deREGULAMENT AL CONSILIULUIde modificare a Regulamentului de punere în aplicare (UE) nr. 1202/2009 al Consiliului din 7 decembrie 2009 de instituire a unei taxe antidumping definitive la importurile de alcool furfurilic originare din Republica Populară Chineză declanșate în urma unei reexaminări privind un „nou exportator” în temeiul articolului 11 alineatul (4) din Regulamentul (CE) nr. 1225/2009CONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] („regulamentul de bază”), în special articolul 9 alineatul (4) și articolul 11 alineatul (4),având în vedere propunerea transmisă de Comisie după consultarea comitetului consultativ,întrucât:A. MĂSURI ÎN VIGOARE(1) În octombrie 2003, Consiliul a instituit prin Regulamentul (CE) nr. 1905/2003[2] măsuri antidumping definitive sub forma unei taxe specifice asupra importurilor de alcool furfurilic (AF) originare din Republica Populară Chineză („RPC”). Valoarea taxei specifice s-a situat între 84 EUR și 160 EUR per tonă pentru patru producători chinezi cooperanți, în timp ce taxa valabilă la nivel național a fost stabilită la 250 EUR per tonă.(2) În decembrie 2009, în urma unei reexaminări efectuate în perspectiva expirării măsurilor, Consiliul, prin Regulamentul nr. 1202/2009[3], a extins cu o perioadă suplimentară de doi ani măsurile antidumping aplicabile importurilor de AF din RPC instituite prin Regulamentul (CE) nr. 1905/2003.B. PROCEDURA ÎN VIGOARE1. Cererea de reexaminare(3) În urma instituirii măsurilor definitive, Comisia a primit o cerere de reexaminare privind un „nou exportator” în temeiul articolului 11 alineatul (4) din regulamentul de bază. Cererea s-a bazat pe aserțiunea potrivit căreia producătorul-exportator Henan Hongye Chemical Company Ltd. și societățile comerciale afiliate acestuia Puyang Hongjian Resin Science & Technology Development Company Ltd. și Puyang Hongye Imp. & Exp. Commerce Company Ltd. (solicitantul)(i) nu a exportat AF înaintea sau în cursul perioadei de anchetă corespunzând anchetei inițiale (1 iulie 2001 – 30 iunie 2002);(ii) nu era afiliat niciunuia dintre producătorii-exportatori care fac obiectul măsurilor instituite prin Regulamentul (CE) nr. 1905/2003;(iii) a început să exporte AF către Uniune după încheierea perioadei de anchetă corespunzând anchetei inițiale;(iv) funcționează în condiții de economie de piață, în conformitate cu articolul 2 alineatul (7) litera (c) din regulamentul de bază sau, în mod alternativ, solicită tratament individual în conformitate cu articolul 9 alineatul (5) din regulamentul de bază.2. Inițierea unei reexaminări privind un „nou exportator”(4) Comisia a examinat dovezile de tip prima facie transmise de solicitant și le-a considerat suficiente pentru a justifica inițierea unui reexaminări în temeiul articolului 11 alineatul (4) din regulamentul de bază. După consultarea comitetului consultativ și după ce industriei unionale în cauză i s-a oferit posibilitatea de a-și prezenta observațiile, Comisia a inițiat, prin Regulamentul (CE) nr. 512/2009[4], o reexaminare a Regulamentului (CE) nr. 1905/2003 în ceea ce privește solicitantul.(5) În temeiul articolului 2 din Regulamentul (UE) nr. 512/2009, taxa antidumping instituită prin Regulamentul (CE) nr. 1905/2003 asupra importurilor de AF produs de solicitant și vândut la export în Uniune a fost abrogată. Simultan, în temeiul articolului 14 alineatul (5) din regulamentul de bază, autoritățile vamale au fost instruite să ia măsurile necesare pentru înregistrarea unor astfel de importuri.3. Produsul în cauză(6) Produsul vizat de reexaminarea prezentă este același cu cel descris în regulamentul original și anume AF originar din RPC, încadrat la momentul actual la codul NC ex 2932 13 00.4. Părțile interesate(7) Comisia a informat în mod oficial solicitantul, industria unională și reprezentanții țării exportatoare cu privire la inițierea reexaminării privind un „nou exportator”. Părților interesate li s-a oferit posibilitatea de a-și exprima punctele de vedere în scris și de a fi audiate. Industria unională a transmis punctele sale de vedere în scris.5. Perioada anchetei de reexaminare(8) Ancheta dumpingului a vizat perioada dintre 1 iunie 2008 și 31 mai 2009 (perioada anchetei de reexaminare).C. REZULTATELE ANCHETEI1. Calificarea ca „nou exportator”(9) Ancheta a confirmat faptul că solicitantul nu a exportat produsul în cauză în cursul perioadei inițiale de anchetă și că a început să exporte către Uniune după această perioadă.(10) În plus, solicitantul a putut demonstra că nu era afiliat la niciunul dintre producătoriiexportatori din RPC care erau supuși măsurilor antidumping în vigoare vizând produsul în cauză.(11) Prin urmare, se confirmă faptul că solicitantul ar trebui să fie considerat „nou exportator”, în conformitate cu articolul 11 alineatul (4) din regulamentul de bază.2. Tratamentul de societate care funcționează în condițiile unei economii de piață (TEP)(12) În temeiul articolului 2 alineatul (7) litera (b) din regulamentul de bază, în cazul anchetelor antidumping referitoare la importuri din RPC valoarea normală se determină în conformitate cu alineatele respectivului articol pentru acei producători despre care s-a constatat că îndeplinesc criteriile menționate la articolul 2 alineatul (7) litera (c) din regulamentul de bază și anume atunci când se dovedește că fabricarea și vânzarea produsului similar respectă în mare măsură condițiile economiei de piață. Aceste criterii sunt rezumate după cum urmează:1. deciziile comerciale și costurile se stabilesc ca răspuns la semnalele pieței și fără intervenția semnificativă a statului; iar costurile cu principalii factori de producție reflectă valorile pieței;2. societățile comerciale dispun de un unic și inechivoc set de evidențe contabile de bază care sunt auditate independent în conformitate cu standardele internaționale de contabilitate[5] și care sunt utilizate în toate scopurile;3. nu există distorsiuni semnificative moștenite de la precedentul sistem economic care nu funcționa după principiile economiei de piață;4. legislația cu privire la faliment și proprietate garantează certitudinea juridică și stabilitatea;5. operațiunile de schimb valutar sunt efectuate la cursurile pieței.(13) Comisia a adunat toate informațiile considerate necesare și a verificat toate informațiile furnizate în cererea de acordare a TEP la sediul solicitantului.(14) Ancheta a demonstrat că solicitantul a îndeplinit toate cele cinci criterii prevăzute la articolul 2 alineatul (7) litera (c) din regulamentul de bază. În consecință, s-a considerat că solicitantului ar trebui să i se acorde TEP .3. DumpingulValoarea normală(15) În ceea ce privește determinarea valorii normale, Comisia a stabilit mai întâi dacă vânzările interne totale ale produsului în cauză realizate de solicitant au fost reprezentative în raport cu vânzările sale totale la export în Uniune. În conformitate cu articolul 2 alineatul (2) din regulamentul de bază, vânzările interne sunt considerate reprezentative în cazul în care volumul vânzărilor interne totale reprezintă cel puțin 5 % din volumul total al vânzărilor la export în Uniune. Comisia a stabilit că AF a fost vândut intern de solicitant în volume care în general erau reprezentative.(16) S-a verificat, de asemenea, dacă vânzările de AF, vândut intern în cantități reprezentative, ar putea fi considerate ca fiind efectuate în cursul unor operațiuni comerciale obișnuite, prin stabilirea proporției de vânzări de AF profitabile către clienți independenți. Deoarece s-a constatat că au existat vânzări suficiente în cursul operațiunilor comerciale obișnuite, valoarea normală s-a bazat pe prețul intern efectiv corespunzător vânzărilor profitabile.Prețul de export(17) Deoarece produsul în cauză a fost exportat direct către un client independent din Uniune, prețul de export a fost stabilit în conformitate cu articolul 2 alineatul (8) din regulamentul de bază, și anume pe baza prețului de export plătit efectiv sau care urmează să fie plătit efectiv.Comparația(18) Comparația dintre valoarea normală și prețul de export s-a realizat pe baza nivelului franco fabrică.(19) În scopul asigurării unei comparații juste între valoarea normală și prețul de export, s-a ținut seama în mod corespunzător, sub forma ajustărilor, de diferențele care afectează prețurile și comparabilitatea acestora, în conformitate cu articolul 2 alineatul (10) din regulamentul de bază. Ajustările în funcție de costurile de transport, de navlosire și asigurare, taxele bancare, costurile de ambalare și cele de creditare au fost aplicate în cazul în care s-a constatat că sunt rezonabile, precise și sprijinite de dovezi verificate.Marja de dumping(20) În temeiul articolului 2 alineatul (11) din regulamentul de bază și ținând cont că a existat doar o tranzacție de export către Uniune în cursul perioade anchetei de reexaminare și că prețul materiei prime, care se reflectă în cea mai mare măsură în costul de producție și în valoarea vânzărilor interne, a variat semnificativ în cursul perioadei respective, marja de dumping a fost stabilită pe baza unei comparații de la tranzacție la tranzacție a valorii normale și a prețului de export.(21) Marja de dumping astfel calculată pentru solicitant este de 14,87%, exprimată ca procent din prețul net, franco frontiera Uniunii, înainte de plata taxelor.D. MODIFICAREA MĂSURILOR ÎN REEXAMINARE(22) Având în vedere rezultatele anchetei și în conformitate cu regula taxei mai mici, se concluzionează că solicitantului ar trebui să i se aplice o taxă antidumping definitivă la nivelul marjei de dumping constatate, care în acest caz este mai mică decât marja de prejudiciu în cazul inițial.(23) În ceea ce privește forma măsurii, s-a considerat că taxa antidumping modificată ar trebui să aibă aceeași formă cu taxele impuse prin Regulamentul (UE) nr. 1202/2009 și anume o valoare specifică per tonă. Prin urmare, taxa antidumping calculată pe baza marjei de dumping exprimate ca procent din prețul net, franco frontiera Uniunii, înainte de plata taxelor, aplicabilă importurilor de AF provenite de la solicitant se stabilește la valoarea de 142 EUR per tonă.E. PERCEPEREA RETROACTIVĂ A TAXEI ANTIDUMPING(24) Având în vedere cele menționate anterior, taxa antidumping aplicabilă solicitantului se percepe retroactiv pentru importurile de produs în cauză înregistrate în temeiul articolului 3 din Regulamentul (CE) nr. 512/2009 al Comisiei.F. INFORMAREA PĂRȚILOR(25) Părțile în cauză au fost informate cu privire la faptele și considerațiile esențiale pe baza cărora s-a intenționat instituirea unei taxe antidumping definitive modificate pentru importurile de AF provenite de la solicitant și perceperea retroactivă a respectivei taxe pentru importurile înregistrate. Au fost primite observații din partea industriei unionale care, totuși, nu au fost de natură a influența concluziile de mai sus.(26) Prezenta reexaminare nu afectează data expirării măsurilor instituite prin Regulamentul (UE) nr. 1202/2009.ADOPTĂ PREZENTUL REGULAMENT:Articolul 11. Tabelul de la articolul 1 alineatul (2) din Regulamentul de punere în aplicare (UE) nr. 1202/2009 al Consiliului se modifică prin adăugarea următorului text:Societatea comercială | Valoarea taxei antidumping (EUR/tonă) | Cod adițional TARIC |Henan Hongye Chemical Co. Ltd. și societățile comerciale afiliate acesteia Puyang Hongjian Resin Science & Technology Development Company Ltd., Hongye Chemical Company Ltd. și Puyang Hongye Imp. & Exp. Commerce Company Ltd. | 142 | A955 |2. Taxa astfel instituită se percepe și retroactiv pentru importurile de produs în cauză care au fost înregistrate în temeiul articolului 3 din Regulamentul (CE) nr. 512/2009 al Comisiei.Autoritățile vamale sunt instruite să înceteze înregistrarea importurilor de produs în cauză originare din Republica Populară Chineză, fabricate și vândute la export în Uniune de Henan Hongye Chemical Company Ltd. și societățile comerciale afiliate acesteia Puyang Hongjian Resin Science & Technology Development Company Ltd. și Puyang Hongye Imp. & Exp. Commerce Company Ltd.3. În lipsa unor dispoziții contrare, se aplică dispozițiile în vigoare în materie de taxe vamale.Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Președintele [1] JO L 343, 22.12.2009, p. 51.[2] JO L 283, 31.10.2003, p. 1.[3] JO L 323, 10.12.2009, p. 48.[4] JO L 153, 17.6.2009, p. 6.[5] Standardele internaționale de contabilitate se referă la toate standardele majore de contabilitate recunoscute la nivel internațional, inclusiv GAAP din Statele Unite și lucrările Fundației comitetului pentru standarde internaționale de contabilitate (IASCF), efectuate de Consiliul pentru standarde internaționale de contabilitate (IASB), cuprinzând Cadrul consiliului pentru standardele internaționale de contabilitate (IASBF), Standardul internațional de contabilitate (IAS), Standardele internaționale de raportare financiară (IFRS) și publicațiile Comitetului internațional pentru interpretarea raportărilor financiare (IFRIC).